Rentekoers bly onveranderd – praag.co.za
Omdat die rand die afgelope paar weke stewiger vertoon het, was Gill Marcus, president van die Reserwebank, nie genoop om rentekoerse te verhoog nie. Inflasie sal moontlik só onder beheer bly en dus keer dat rentekoerse moet styg.
Die plaaslike inflasiekoers was in Augustus op 6,4% – die tweede opeenvolgende maand wat dit hoër as die Reserwebank se maksimum teikenvlak van 6% was.
Die Suid-Afrikaanse ekonomie gaan na verwagting vanjaar met slegs 2% groei, die laagste sedert die resessie in 2009. Die swak rand en hoër inflasie het daarvoor gesorg dat ’n rentekoersverlaging om die ekonomiese groei ‘n hupstoot te gee, nie oorweeg is nie.
Die rand se verswakking van 18% in die eerste agt maande van 2013 het tot ’n skerp styging in brandstof- en voedselpryse gelei.
Christie Viljoen, ekonoom by NKC, verwag dat rentekoerse minstens vir die volgende 12 maande onveranderd sal bly. Hy meen selfs dit mag oor die volgende 18 maande onveranderd bly, het Bloomberg berig.
Skrywer Karin RoodtGepubliseer op 19 September 2013 Kategorieë Nuus, SakeSleutelwoord gill marcus, handelsbanke, hoër inflasie, president van die Reserwebank, rentekoersverlaging, repokoers, reserwebank, resessie, Suid-Afrikaanse ekonomie
Vorige Vorige artikel: Brande teister Vrystaat
Volgende Volgende artikel: ‘n Nuwe skoolopvoeding, asseblief!